РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост

и смањење сиромаштва

17 Број: 06-2/112-24

26. септембар 2024. године

Б е о г р а д

ЗАПИСНИК

ТРЕЋЕ СЕДНИЦЕ ОДБОРАЗА РАД, СОЦИЈАЛНА ПИТАЊА,

ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,

ОДРЖАНЕ 23. СЕПТЕМБРА 2024. ГОДИНЕ

Седница је почела у 9, 00 часова.

Седницом је председавао Хаџи Милорад Стошић, председник Одбора.

Седници су присуствовали чланови Одбора: Татјана Николић, Миодраг Линта, Данијела Вујичић, Иван Антић, Драгана Лукић, Светлана Милијић, Марко Милошевић, Ирена Живковић, Наталија Стојменовић, Драгана Рашић и Зоран Стојановић, као и заменици чланова: Наташа Милић Малаш (Бранко Вујковић, члан), Биљана Јаковљевић (Сања Милошевић, члан) и Анита Нешић (Драгана Радиновић, члан).

Седници нису присуствовали чланови Одбора Борислав Новаковић и Јелена Павловић као ни њихови заменици.

Седници су присуствовали представници Министарства за бригу о породици и демографију Сања Лакић, државни секретар, Радица Булајић, Милена Антић Јањић и Вукота Влаховић, сарадници у Министарству.

Председник Одбора је подсетио да се на ток седнице Одбора сходно примењују одредбе Пословника о седници Народне скупштине (чл. 82. и 92. Пословника). Такође, указао је да је потребно да се чланови, односно заменици чланова Одбора придржавају времена за расправу, у складу са чланом 75. Пословника Народне скупштине.

На предлог председника Одбора, усвојен је (14 „за“) следећи

Д н е в н и р е д:

1. Разматрање Предлога закона о изменама и допунама Закона о финансијској подршци породици са децом, који је поднела Влада, у начелу (број 011-2184/24 од 19. септембра 2024. године)..

Прва тачка дневног реда – **Разматрање Предлога закона о изменама и допунама Закона о финансијској подршци породици са децом, који је поднела Влада, у начелу (број 011-2184/24 од 19. септембра 2024.** **године).**

Председник Одбора је подсетио да је Влада 19. септембра 2024. поднела Народној скупштини Предлог закона о изменама и допунама Закона о финансијској подршци породица са децом сагласно члану 167. Пословника Народне скупштине. Истакао је да предложена законска решења првенствено треба да побољшају услове за задовољавање основних потреба деце, дају посебан подстицај за рађање деце и пружају подршку материјално угроженим породицама, породицама са децом са сметњама у развоју и децом са инвалидитетом као и деци без родитељског старања. Такође је напоменуо да одредбе овог Предлога закона представљају део укупне друштвене бриге о деци, као и опредељење државе у области популационе политике, а укључујући и демографске потребе.

Уводно представљање Предлога закона о изменама и допунама Закона о финансијској подршци породици са децом поднела је Сања Лакић, државни секретар.

У дискусији су учествовали чланови Одбора: Хаџи Милорад Стошић, Зоран Стојановић, Татјана Николић, Наталија Стојменовић, Драгана Рашић, Светлана Милијић, Ирена Живковић, Данијела Вујичић, као и Сања Лакић, државни секретар у Министарству.

Након дискусије, Одбор је већином гласова (11 „за“, 2 „уздржана“, 1 „није гласао“) одлучио да предложи Народној скупштини да прихвати Предлог закона о изменама и допунама Закона о финансијској подршци породици са децом, у начелу, који је поднела Влада Републике Србије.

Одбор је одредио (13 „за“) Хаџи Милорада Стошића, председника Одбора, за известиоца Одбора на седници Народне скупштине.

Седница Одбора је завршена у 10, 10 часова.

**Саставни део овог записника чини препис обрађеног тонског снимка, вођен на седници Одбора.**

СЕКРЕТАР ОДБОРА ПРЕДСЕДНИК ОДБОРА

Јелена Ђорић Хаџи Милорад Стошић